|  |
| --- |
| +\*xfs\*pvs\*Akl\*cvA\*xBj\*qkc\*oEa\*dks\*ohs\*bjr\*pBk\*-+\*yqw\*Ebl\*nbl\*bmj\*yni\*sdo\*tak\*mjr\*ihz\*uyb\*zew\*-+\*eDs\*lyd\*lyd\*lyd\*lyd\*nwl\*its\*jBc\*Dkn\*jEc\*zfE\*-+\*ftw\*uBb\*uhw\*jjE\*Dbg\*ibn\*wuw\*Drn\*cgs\*bjg\*onA\*-+\*ftA\*cjE\*zaq\*vlx\*tAh\*hjs\*yeg\*oxA\*obC\*xkt\*uws\*-+\*xjq\*Dkn\*jAo\*Doa\*jag\*Cdw\*rCi\*gtw\*Dmg\*cvw\*uzq\*- |

|  |
| --- |
|  |

****

 **REPUBLIKA HRVATSKA
 KRAPINSKO-ZAGORSKA ŽUPANIJA**

 **Ž U P A N**

KLASA: 230-01/24-04/194

URBROJ: 2140-09/08-24-3

Krapina, 20. prosinca 2024.

Temeljem članka 32. Statuta Krapinsko-zagorske županije (Službeni glasnik Krapinsko-zagorske županije, broj: 13/01, 5/06, 14/09, 11/13, 13/18, 5/20, 10/21 i 15/21-pročišćeni tekst), župan raspisuje

**NATJEČAJ**

**ZA PRIJAVU PROGRAMA I PROJEKATA UDRUGA U PODRUČJU PREVENCIJE**

**ZDRAVLJA, SKRBI O MLADIMA I RANJIVIM SKUPINAMA TE**

**LJUDSKIH PRAVA, DEMOKRATIZACIJE I RAZVOJA CIVILNOG DRUŠTVA**

(1) Krapinsko-zagorska županija poziva udruge da se prijave za dodjelu financijske potpore u skladu s ovim Natječajem za su/financiranje programa i projekata udruga u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva (dalje u tekstu: Natječaj).

(2) Sukladno ovom Natječaju, udruge mogu prijaviti programe i projekte u prioritetnim područjima „zdravstvena i socijalna zaštita“, „briga o djeci i mladima“ i „ljudska prava, demokratizacija i razvoj civilnog društva“.

(3) Udruge mogu prijaviti programe i projekte koji doprinose osnaživanju organizacija civilnog društva u području prevencije zdravlja, skrbi o mladima i ranjivim skupinama te ljudskih prava, demokratizacije i razvoja civilnog društva za aktivnosti kojima će se:

* unapređivati svijest o važnosti i odgovornosti za održavanje zdravlja, preventivne aktivnosti, zaštita oboljelih,
* usmjeravati briga i svekolika skrb za populaciju djece i mladih, unaprijediti položaj i osigurati podrška mladima u svim segmentima života mladih,
* unapređivati skrb i položaj ranjivih skupina, osoba s posebnim potrebama i invaliditetom svih dobnih skupina i
* unapređivati svijest o važnosti i značaju poštivanja, unapređenja i promicanja ljudskih prava, demokratizacije i svekolikog razvoja civilnog društva.

(4) Ukupna planirana vrijednost Natječaja je 100.000,00 EUR-a.

Najmanji iznos financijskih sredstava koji se može prijaviti i ugovoriti po pojedinom programu/projektu je 1.000,00 EUR-a, a maksimalan iznos 4.000,00 EUR-a.

(5) Rok za podnošenje prijedloga programa i projekata započinje 20. prosinca 2024. godine, a završava 31. siječnja 2025. godine.

(6) Udruga može prijaviti i ugovoriti samo 1 (jedan) program ili 1 (jedan) projekt u okviru ovog Natječaja, na razdoblje provedbe do 12 mjeseci. Ista udruga može biti partner na više programa/projekata prijavljenih na ovaj Natječaj.

Prijavu programa/projekta na Natječaj može podnijeti samo udruga koja je upisana u Registar udruga, ima registrirano sjedište na području Krapinsko-zagorske županije i djeluje najmanje 6 mjeseci u području u kojem prijavljuje program/projekt (zaključno s danom objave ovog Natječaja), koja je upisana u Registar neprofitnih organizacija i transparentno vodi financijsko poslovanje, koja je uskladila statut s odredbama Zakona o udrugama, ispunila ugovorene obveze preuzete temeljem prijašnjih ugovora o dodjeli sredstava prema davateljima financijskih sredstava iz javnih izvora, ispunjava obveze plaćanja doprinosa te drugih davanja prema državnom proračunu i proračunima jedinica lokalne samouprave, udruga u kojoj kod osobe ovlaštene za zastupanje i voditelja programa/projekta nema zapreke glede kažnjavanja i kod koje nema zapreke glede kažnjavanja udruge.

Iznimno, na natječaj se može javiti i udruga koje nema registrirano sjedište na području Krapinsko-zagorske županije, ali koja sukladno statutu udruge, na području Krapinsko-zagorske županije kontinuirano, u periodu od najmanje 5 godina prije datuma raspisivanja ovog Natječaja provodi programe/projekte u Specifičnim ciljevima 5. i 6., u kojem se objavljuje ovaj Natječaj i koja ima članove s prebivalištem na području Krapinsko-zagorske županije (uvjeti moraju biti zadovoljeni kumulativno te se isti dokazuju Izjavom prijavitelja - Obrazac A8 i uvidom u statut udruge).

(7) Kako se može ostvariti prednost u financiranju programa/projekta i tko nema pravo prijave na Natječaj detaljno je opisano u Uputama za prijavitelje.

(8) Prijedlozi programa/projekta dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Krapinsko-zagorske županije (www.kzz.hr).

Prijave se šalju na propisanim obrascima isključivo u elektroničkom obliku putem online servisa *ePrijava* Krapinsko-zagorske županije. Obrasci su dostupni za preuzimanje u online servisu *ePrijava*<https://eprijava.kzz.hr/> ili preko poveznice na službenim mrežnim stranicama Krapinsko-zagorske županije: [https://kzz.hr/natjecaj/**natjecaj-prevencija-zdravlja-skrb-o-mladima-i-ranjivim-skupinama-2025**](https://kzz.hr/?post_type=natjecaj&p=165582&preview=true) .

Postupak zaprimanja, otvaranja i pregleda dostavljenih prijava, procjene prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom detaljno su opisani u Uputama za prijavitelje.

Razmatrat će se samo programi/projekti koji su pravodobno prijavljeni, te koji u cijelosti zadovoljavaju uvjete Natječaja.

(9) Sva pitanja vezana uz ovaj Natječaj mogu se postaviti isključivo elektroničkim putem, na mrežnim stranicama Krapinsko-zagorske županije: [https://kzz.hr/natjecaj/**natjecaj-prevencija-zdravlja-skrb-o-mladima-i-ranjivim-skupinama-2025**](https://kzz.hr/?post_type=natjecaj&p=165582&preview=true) .

 **Ž U P A N**

 Željko Kolar